**פאנהארד AML** (בצרפתית: **Panhard L’automitrailleuse légère**; שיריונית קלה) הוא שמה של שיריונית קלה מתוצרת חברת פאנהארד. השיריונית יכולה לשאת חימוש עיקרי מסוגים שונים - תותח בקוטר 90 מ"מ מהיר ירי, מרגמה נטענת לוע בקוטר 60 מ"מ, או תותח קל בקוטר 20 מ"מ. לרכב הנעה 4X4 קבועה, המשפרת את עבירותו.

פיתוח ומאפיינים
---------------

במהלך שנות ה-50 של המאה ה-20 השתמש צבא צרפת בשיריונית מדגם דיימלר פֶרֶט (אנגלית: Daimler Ferret) מתוצרת בריטניה. עם יציאתן של שיריוניות אלה מן השירות החליט הצבא הצרפתי להזמין את השיריוניות הבאות מיצרן צרפתי, וחברת פאנהארד נבחרה למשימה. בסך הכל נבנו מאז כ-4,000 שיריוניות AML בגרסאות שונות, שיוצאו ליותר מ-30 מדינות. כ-1,600 שיריוניות יוצרו ברישיון בדרום אפריקה, בשם אֵלנד 60 או 90. 

בנוסף לדגמי השיריוניות פותח גם נגמ"ש המבוסס על השיריונית, שכינויו פאנהארד M3. מערכות ההפעלה של דגם M3 ודגמי AML כמעט זהות, וכך ניתן להפעיל את הרכבים השונים תוך חיסכון רב בעלויות ההפעלה. 

לשיריוניות AML מתלה קפיצי ובלמי תוף. לשיריונית אין היגוי או בלמים הידראוליים, ורק שני הגלגלים הקדמיים הם בעלי יכולת היגוי. הצמיגים הם בעלי פנימית ממולאת בחנקן, המאפשרת המשך נסיעה גם במקרה של תקר. מנוע השיריונית הוא מנוע בנזין, אם כי השיריוניות של צבא אירלנד שודרגו למנועי דיזל.

תת דגמים
--------

לAML כמה תת-דגמים, אך לכולם אותה תצורה: נהג היושב בתובת השיריונית, וצריח ובו שני אנשי צוות. בכל צד של השיריונית יש דלת, והמנוע נמצא מאחור. 

* **AML 60** - נושאת מרגמה בקוטר 60 מ"מ, נטענת לוע
* **AML 60 HE 60-7** - נושאת מרגמה בקוטר 60 מ"מ, נטענת לוע ושני מקלעים 7.62 מ"מ
* **AML 60 HE 60-12** - נושאת מרגמה בקוטר 60 מ"מ, נטענת לוע ומקלע 7.62 מ"מ
* **AML 60 HE 60-20** - נושאת מרגמה בקוטר 60 מ"מ, נטענת לוע ותותח 20 מ"מ
* **AML 60 S530** - תותח נ"מ מתנייע נושא שני תותחים בקוטר 20 מ"מ, בשימוש צבא ונצואלה
* **AML 90** - נושאת תותח בקוטר 90 מ"מ
* **AML 90 לינקס** - נושא צריח מתוצרת היספנו סוויזה ובו תותח GIAT F1 בקוטר 90 מ"מ, מערכות לראיית לילה ומד טווח לייזר
* **אֵלנד 60** - גרסה שיוצרה ברישיון בדרום אפריקה של תת-הדגם AML 60 HE 60-7
* **אֵלנד 90** - גרסה שיוצרה ברישיון בדרום אפריקה של תת-הדגם AML 90
* **AML 20** - גרסה עבור צבא אירלנד, נושאת תותח 20 מ"מ
* **פאנהארד M3** - נגמ"ש המבוסס על שיריוניות AML

שירות מבצעי
-----------

לפחות 52 שיריוניות AML 90 סופקו לצבא לבנון בין השנים 1970–1972. שיריוניות אלו היו בשימוש נרחב במהלך מלחמת האזרחים בלבנון. 

במהלך מלחמת פוקלנד ב-1982 הפעיל צבא ארגנטינה 12 שיריוניות AML 90 של אסקדרון הסיור ה-181 של חיל הפרשים המשוריין, ומספר לא ידוע של שיריוניות דומות של האסקדרון ה-10. השיריוניות הופעלו ליד פורט סטנלי, והשתתפו בקרב היחיד בין רכבים קרביים משוריינים (רק"ם) במהלך המלחמה, מול רק"ם סיור קל של הצבא הבריטי מדגמי FV101 סקורפיון וFV101 סימיטר מתוצרת בריטניה. 

צבא אל סלוודור עשה שימוש בשיריוניות AML 90 נגד מורדים קומוניסטים בשנות ה-80 ושנות ה-90 של המאה ה-20.

### שירות בצה"ל

בשנת 1966 רכשה ישראל 20 שיריוניות מדגם AML 90. השיריוניות נועדו להיות חלק מחטיבה 35, חטיבת הצנחנים הסדירה; המטרה הייתה לחזק את יכולת הנ"ט של הצנחנים, על ידי ציודים ברק"ם שניתן להטיסו בקלות לאתר הצניחה שלהם. על פי המידע שנמסר על ידי יצרנית השיריונית ניתן להטיס AML 90 במסוק סופר פרלון ("צרעה"), שהיה אז בשירות חיל האוויר הישראלי וכך להביאו במהירות לשדה הקרב, במקביל להנחתת הצנחנים במסוקים או הצנחתם. הכלים שנרכשו אורגנו כסיירת דוכיפת, שהייתה למעשה פלוגת נ"ט שכללה גם ג'יפים נושאי תול"ר (תותחים ללא רתע). מפקד היחידה היה סרן אהוד שני. 

לאחר שהשיריוניות הגיעו לארץ הסתבר כי הייעוד שניתן להן אינו מעשי; בניגוד לתיאור היצרנים, משקלה היה גדול יותר וניתן היה להטיסה רק כשהיא ריקה, ללא דלק, תחמושת וזיווד. עובדה זו הפכה את ההטסה הקרבית ללא מעשית. הניסיון הקרבי שהצטבר בהמשך הראה שגם יכולתן של השיריוניות להתמודד עם טנקים של האויב מוגבלת מאד.

במלחמת ששת הימים צורפה סיירת דוכיפת לחטיבת הראל, והשתתפה בקרב על ירושלים. השיריוניות סבלו אבדות כבדות בקרב מול טנקים ירדניים בתל אל פול, ומפקד היחידה נהרג בקרב.

מחלקה של שריוניות AML צורפה לסיירת חרוב, אז בפיקודו של אריה צידון ("צימל"). המחלקה פעלה ככוח החוד של הסיירת בפריצתו המהירה בכביש הצר והתלול מלטרון, דרך בית חורון ועד גבעון של היום, תוך לחימה נגד יחידות של הקומנדו המצרי והצבא הירדני. שריוניות ה-AML פעלו ביעילות רבה, הודות לכושר התמרון ועוצמת האש שלהן. 

לאחר המלחמה הוחזרה היחידה לחטיבת הצנחנים. מפקדה החדש היה סרן אמנון ליפקין-שחק, לימים הרמטכ"ל ה-15. היחידה השתתפה עם שאר חטיבת הצנחנים במבצעי מלחמת ההתשה. במבצע תופת, הפשיטה על כראמה, בו היו השיריוניות חלק מניסיונות חילוץ הכוחות הישראליים שנלכדו בשטח הירדני. גם בפעולה זו סבלו השיריוניות מאבדות, ולאחר מכן הוחלט להוציאן משירות.

מפעילות ומפעילות בעבר
---------------------

|  |  |
| --- | --- |
| * איחוד האמירויות הערביותאיחוד האמירויות הערביות איחוד האמירויות הערביות - 49 שיריוניות AML 90
* אירלנדאירלנד אירלנד - 52 שיריוניות
* אלג'יריהאלג'יריה אלג'יריה - 44 או 55 שיריוניות AML 60
* אל סלוודוראל סלוודור אל סלוודור - 10 שיריוניות AML 90
* אקוודוראקוודור אקוודור - 24 שיריוניות
* ארגנטינהארגנטינה ארגנטינה - 48 שיריוניות AML 90
* אתיופיהאתיופיה אתיופיה - 56 שיריוניות AML 60
* בוסניה והרצגובינהבוסניה והרצגובינה בוסניה והרצגובינה - 12 שיריוניות
* בורונדיבורונדי בורונדי - 18 שיריוניות
* בורקינה פאסובורקינה פאסו בורקינה פאסו - 15 שיריוניות
* בחרייןבחריין בחריין - 26 שיריוניות AML 60, ‏22 שיריוניות AML 90
* בניןבנין בנין - 22 שיריוניות
* גבוןגבון גבון - 24 שיריוניות
* ג'יבוטיג'יבוטי ג'יבוטי - 24 שיריוניות
* דרום אפריקהדרום אפריקה דרום אפריקה - 118 שיריוניות
* ונצואלהונצואלה ונצואלה - 22 שיריוניות
* זימבבואהזימבבואה זימבבואה - 20 שיריוניות AML 90
* חוף השנהבחוף השנהב חוף השנהב - 6 שיריוניות AML 60‏, 8 שיריוניות AML 90
* החזית הלאומית של אנגולה (FNLA)‏ - 2 שיריוניות
* טוגוטוגו טוגו - 10 שיריוניות
* ישראלישראל ישראל - 20 שיריוניות AML 90
* לבנוןלבנון לבנון - כ-60 שיריוניות AML 90
* לסוטולסוטו לסוטו - 10 שיריוניות
* מאוריטניהמאוריטניה מאוריטניה - 20 שיריוניות AML 60, 39 שיריוניות AML 90
 | * מלאווימלאווי מלאווי - 13 שיריוניות
* מלזיהמלזיה מלזיה - 140 שיריוניות ML 60
* מצריםמצרים מצרים
* מקסיקומקסיקו מקסיקו - 45 שיריוניות
* מרוקומרוקו מרוקו - 38 שיריוניות AML 60, 140 שיריוניות AML 90
* ניגריהניגריה ניגריה - 60 שיריוניות AML 60, 120 שיריוניות AML 90
* ניז'רניז'ר ניז'ר - 125 שיריוניות
* סודאןסודאן סודאן - 6 שיריוניות AML 90
* סומלילנדסומלילנד סומלילנד
* סנגלסנגל סנגל - 24 שיריוניות AML 60‏, 28 שריוניות AML 90
* עיראקעיראק עיראק - 10 שיריוניות
* ערב הסעודיתערב הסעודית ערב הסעודית - בין 235 ל-300 שיריוניות
* פורטוגלפורטוגל פורטוגל - 32 שיריוניות AML 60, 15 שיריוניות AML 90
* צ'אדצ'אד צ'אד - 50 שיריוניות
* צרפתצרפת צרפת - 905 שיריוניות
* קולומביהקולומביה קולומביה - 40 שיריוניות בשירות המשטרה הלאומית
* קמרוןקמרון קמרון - 100 שיריוניות
* קמבודיהקמבודיה קמבודיה
* קניהקניה קניה - 72 שיריוניות
* רואנדהרואנדה רואנדה - 12 שיריוניות AML 60
* רודזיה 1968רודזיה 1968 רודזיה - 34 שיריוניות אלנד 60 ואלנד 90
* הרפובליקה הדמוקרטית של קונגוהרפובליקה הדמוקרטית של קונגו הרפובליקה הדמוקרטית של קונגו - למעלה מ40 שיריוניות
* תוניסיהתוניסיה תוניסיה - 10 שיריוניות AML 60,‏ 20 שיריוניות AML 90
* תימןתימן תימן - 185 שיריוניות
 |

קישורים חיצוניים
----------------

ויקישיתוף מדיה וקבצים בנושא **פאנהארד AML** בוויקישיתוף

הערות שוליים
------------

1. ↑  על פי המידע בפורום פרש צבא וביטחון, במיוחד הערות 34 ו-39.